《明堂庆成五首》
宋代·任希夷

芝房羽驾备通宵，昧爽天兴辇路遥。
原庙出游卑汉祀，太清先献踵唐朝。
冕旒穆穆升前殿，钟石锵锵达九霄。
谬忝侍臣分奏告，嘉觞肃荐偏宗祧。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。